
TRAGEDIA NO A SPANTA 
OTRONAN DI SIGUI 
PURBA YEGA ARUBA 


12 BULTO DI DROGA CONFISCA 


MINISTER GLENBERT CROES 
SALARIO MINIMO TA 
AUMENTA 1 JANUARI 2024 


CASO DI DROGA 
FISCAL: PROEFTIJD TA PARTI DI CASTIGO 
CU MESTER SER TUMA NA SERIO 


RESERVA DIA 24 DI 
FEBRUARI 2024 - LIONS 
5K FUN RUN WALK 

D 
ies dia despues cu a celebra “pakjesavond” cu e homber 
Santo di Spaña, ayera diabierna tambe tabatin un otro 
“pakjesdag” ora cu polisnan a bin haya un total di 12 bulto 
di droga na e mesun costa caminda dialuna ultimo a haya 
cuater curpa di hendenan malogra tratando di drenta Aru- 
ba. 
Fuera di e dozijn di bultonan aki, polisnan a bin descubri tres 
homber scondi den e matanan di mangel na e sitio y tin indi- 
cacion cu mas ilegal lo ta scondi na  e sitio of nan a logra di 
bandona e sitio prome cu polisnan a yega. 


Esaki ta debi e hecho cu polisnan a bon logra haya seis 
‘vest’  di salba bida na e sitio y si tres tabata pertenece na 
trio cu a keda deteni na e sitio, esaki ta nifica cu tin tres otro 
cu a logra subi tera y bandona e sitio. 
Polisnan a sigui busca den bisindario te den oranan laat di 
atardi pero no a logra pone man riba mas ilegal cu probable- 
mente a trata di drenta cu e bultonan di droga cu a wordo 
haya y cu probablemente ta trata di cocaina. 
Fuera di polisnan, tambe a participa den henter e investiga- 
cion aki oficialnan di Kustwacht y di Duana mientras cu Alto 


Comisario di Polis, Ramon Arnhem tambe a bin na e sitio pa 
supervisa e situacion mientras cu e departamento di unidad 
di crimen organisa di KPA, a tuma e investigacion over. 
Pues apenas cuater dia di e tragedia di ciudadanonan 
Venezolano kendenan a perde nan bida purbando di drenta 
den forma ilegal na costa di Aruba, ta bin haya e droga aki 
den otro intento pa trece droga y probablemente ilegalnan 
pa Aruba. 


R 
iba 15 di december Minister Glenbert Croes a firma 
reglamento ministerial pa cu aumento di salario minimo 
entrante 1 di januari 2024. Un aumento significante di 4.9% 
cu ta yega te na e suma di AWG 1986,20 mensual, conforme 
conseho di DAO y SER. Na januari 2023 e mandatario a au- 
menta esaki na AWG 1893,40 y pa 1 januari 2024 e salario 
minimo ta aumenta cu 92,80 pa luna yega te 1986,20. 


Desde cu Minister Glenbert Croes ta e titular di Labor, cual 
cartera el a asumi 17 di november 2017, el a haya e salario 
minimo na 1711,15. Na 2019 Minister Glenbert Croes a 
aumenta esaki na 1762,48. Manera nos tur sa, 2020 COVID 
a dal na nos porta y gran parti di nos poblacion a perde 
trabou y comercio di Aruba a wordo afecta gravemente. 
Pues pa 2021, 2022 no tabatin espacio pa por introduci 
un aumento salarial. Pero ya entrante 1 di januari 2023 e 
mandatario a aumenta e salario minimo. Y awo pa 1 januari 
ta pa di 4 bes cu den su 6 aña como Minister cu e ta logra 
introduci un aumento cu apoyo unanime di Gabinete Wever 
Croes 2. 
Aruba ta den un acenso economico danki na nos Turismo. 
Y e motor di nos turismo ta tur nos hendenan trahando 


den horeca cu merece e reconocimento di un aumento di e 
salario minimo como danki tambe pa nan empeño y servicio 
laboral. 


Nos pueblo a pasa dos aña hopi dificil durante pandemia. 
Aruba a biba dos aña hopi dificil durante e pandemia. Pero 
hunto den union y positivismo nos ta gradualmente pero cu 
pasonan sigur elevando e calidad di bida di tur nos conciu- 
dadanonan. 


Minister Glenbert Croes 


Salario minimo ta aumenta 1 Januari 2024 


Tragedia no a spanta otronan di sigui purba yega Aruba 


12 bulto di droga confisca 

E 
acusado Johan Mejias Gutierrez a presenta den Corte 
den Prome Instancia ayera mainta, nechi bisti, un pela 
tambe den style y durante di henter tratamento di e caso 
contra di su persona, el a trata duro pa mustra cu e tabata 
mas un victima cu acusado den un caso di droga. 
Johan ta ser acusa  di exportacion di cocaina dia 22 di Juli 
di e aña aki pero tambe di posesion di cocaina y marihuana 
cu autoridadnan a haya na su cas durante di un control dia 
8 di Juli, tambe di e aña aki. 


Segun e acusado e tabata victima di un  situacion den cual 
el a bin haya su mes, caminda el a dicidi di hiba algun paki 
via Postkantoor den cual autoridadnan a bin haya algo pare- 
cido na cocaina y cu despues a bin resulta cu ta trata di 2 
kilo di cocaina. 
Entre otro acusado Johan a inicia pa mustra cu el a bin 
haya su mes bon un situacion hopi delicado pa su persona, 
caminda el a wordo menasa pa asuntonan cu anteriormente 
el a yega di haci caba. 


Su persona no tabata na altura na momento cu a pidi’e pa 
hiba e pakinan pa post, cu den esakinan lo tabatin cocaina 
ya  cu na momento cu a habri un di e pakinan, tabatin snacks 
y otro coy come cu no a duna indicacion cu lo tin droga. 
Segun e acusado e ta un persona cu ta sufri di depresion y 
den e periodo aki e no tabata pasando den su miho momento 
pero cu ningun momento e tabata na altura cu den e pakinan 
tabatin droga. 
Johan a insisti cu e tin un mama, un casa y cinco yiu y cu e 
kier drecha su bida y ta trahando duro riba esaki pa asina no 
haci mas dolor na su famia, na su sernan keri ya cu el a nota 
con hopi e ta pone nan sufri cu su actonan. 
Dia 22 di Juli recherchenan a bay na su cas y a bin haya den 
su camber marihuana y cocaina caminda el a insisti cu esaki 
tabata pa su propio uzo y loke lo por ta asina ya cu no tabata 
trata di cantidad grandi. 


FISCAL 
E problema grandi pa Johan den e caso aki, tabata e hecho cu 
Fiscal a mustra cu e acusado  kende tabata bou supervision 
di “reclassering” no tabata tene su mes na palabracionnan 
y tampoco e tabata acudi na reunionnan cu specialistanan 
di e departamento menciona. 
Segun fiscal mientras cu e acusado ta papia di kier ayudo, e 


no a respeta e programa cu reclassering a hinca den otro pa 
su tratamento y a faya na varios momento cu loke e mes a 
sugeri durante tratamento di e caso diabierna mainta, esta 
cu e tin mester di ayudo cu su  adiccion y su depresion. 


E acusado a mustra arepentimento, yorando hasta na 
algun ocasion pero aki Fiscal a mustra cu ta dificil pa kere 
e palabranan di  Johan den e caso aki, caminda e ta pidi- 
endo pa ayudo ya cu apenas despues di a sinta un castigo  
di prizon di 15 luna, pa un caso anterior tambe relaciona cu 
droga, dos luna despues el a bolbe haya su mes den prob- 
lema cu husticia. 


Na mes momento Fiscal a cuestiona e sinceridad di e acusado 
cu awor si e kier ayudo di reclassering ya cu e kier bandona 
e bida den cual el a hinca su mes y segun Fiscal, e acusado 
mester compronde cu ora e ser condena na un “proeftijd” 
cu esey tambe ta un castigo y cu e no por keda sin asisti na 
citanan cu reclassering. 


SENTENCIA 
Hues a dicidi di cera tratamento di e caso y despues di algun 
minuut a bin bek y a sentencia Johan na 30 luna di prizon 
incondicional ya cu el a haya un castigo asina caba pero no 
a ripara seriedad di loke el a  haci. 


Caso di droga 
Fiscal: Proeftijd ta parti di castigo 
cu  mester ser tuma na serio 

T 
abata den oranan di ayera mainta Polis ta bin encontra bultonan di droga na 
costa pariba di Aruba. Tabata na altura di e sitio cu yama “Rincon” na unda a 
bin encontra 12 bulto di droga como tambe 6 vest di salba bida. Despues ta bin 
encontra tres homber indocumenta cu probablemente ta di Nacionalidad Venezo- 
lano. Tur tres persona a keda deteni na e sitio. E caso aki ta den pleno desaroyo. 
Diferente teamnan di Polis ta na e sitio conhuntamente cu e sosten di Kustwacht y 
Douane. 


Altocomisario di Polis drs. Ramon Arnhem tambe a bay na e sitio pa mira e situa- 
cion y ta felicita e polisnan pa e bon trabou y esfuerso haci pa combati criminal- 
idad. 


Departamento di Unidad di Crimen Organisa tin e investigacion aki. Bo tin algun 
informacion y bo kier keda anonimo por yama e tipline di polis na 11141. 


KPA ta informa: 
Accion na costa di Aruba: 3 persona deteni 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


M 
inister di Turismo y Salud Publico sr. Dangui Oduber a 
atende un reunion unda Aruba Tourism Auhtoirty (ATA) 
a presenta e resultadonan di “vacation rentals” na Aruba. Pa 
esaki ATA a laga haci un estudio pa por tin un miho bista di 
cuanto vacation rentals tin activo na Aruba y tambe ki var- 
iedad di vacation rentals tin na Aruba. ATA, AHATA, Vacation 
Rental Professionals Aruba (VRPA), Dimp (SIAD), CBA y DIP 
ta forma parti e “Steering Committee Taskforce” forma door 
di Ministerio di Turismo y Salud Publico.   


Esaki ta un colaboracion entre stakeholdersnan cu e meta 
pa bin cu regulacion pa vacation rentals y asina crea un 
fair level playing field na Aruba. E prome tarea di e steering 
committee taskforce ta pa traha un rapport di datosnan 
concreto pa asina Minister Oduber y gobierno por hiba un 
miho maneho relata na other accommodations. Ta hopi 
importante pa gobierno tin un bista amplio di tur other 
accommodations cu Aruba ta ofrece pa asina por tuma un 
data-driven approach. 


Ultimamente ta tende hopi di e topico “vacation rentals”. E 
topico aki sigur tin e atencion di Minister Dangui Oduber cu 
ta esun encarga pa trece e cambionan necesario. 


Minister Oduber a splica cu ta hopi importante pa bin cu regu- 
lacion pa vacation rentals y asina crea un fair level playing 
field na Aruba. Gobierno ta bay regula esaki a base di un 
registracion, cu tur propietario cu tin un “listing” mester ta 
registra pa por opera nan vacation rentals. 


Resultadonan cu a destaca di e presentacion ta lo siguiente: 
Aruba conoce actualmente un total di  3805 “active unit list- 
ings”, di locual 1060 ta condominiums units y 2437 ta “los 
staande” units. 
Minister Dangui Oduber ta indica cu e resultado nan cu a 
wordo presenta ta brinda informacion valioso pa asina por 
forma “data driven policies” na e bienestar di nos comun- 
idad. E resultadonan aki ta yuda pa tuma decision efectivo 
pa un turismo saludabel i promove e bienestar di nos comu- 
nidad. 


E reunion tabata hopi productivo, ambos Minister Dangui 
Oduber y tur stakeholders ta sumamente optimista cu lo por 
yega solucionnan concreto pa cu e maneho nobo cu mester 
bin pa e vacation rentals. Minister Oduber ta sigui traha cu 
un vision cla conhuntamente cu su ekipo pa asina haci e 
proyecto aki uno exitoso. 


Minister di Turismo y Salud Publico hunto cu 
steering committee a haya un presentacion di ATA 


P’e resultadonan di “vacation rentals” na Aruba 

“D 
en mi calidad di representante di nos pueblo y den 
bista di e desafionan creciente cu nos ta enfrenta den 
e mundo digital, mi kier yama atencion riba e menasa cu e 
scammers online ta representa, principalmente den e dian- 
an aki caminda hopi transaccion online ta tuma luga. 


E hendenan aki sin escrupulo ta uza triki y strategia fraud- 
ulento pa haya acceso na informacion confidencial y finan- 
ciero, poniendo na riesgo e siguridad y privacidad di nos 
comunidad global”, asina Parlamentario di Fraccion di MEP, 
Hendrik Tevreden a indica. 


E metodo cu e scammers ta uza ta varia y hopi sofistica, 
di e-mailnan fraudulento te na profilenan falso riba rednan 
social. Nan ta haci nan mes pasa pa entidadnan legal, cual 
ta haci dificil pa descubri nan berdadero intencion y pone na 
riesgo e confiansa cu kendenan tin interaccion den e mundo 
digital. 
“Ta esencial cu como ciudadanonan responsabel nos tin cu 
ta alerta y prepara pa identifica e señalnan di alerta cu por 
indica e presencia di un scammer,” Tevreden a enfatisa. 


“Fomenta educacion y consciencia den nos comunidad ta 
fundamental pa preveni y proteha nos mes contra e mena- 
sanan cibernetico aki”. 


P’esey mi ta urgi tur ciudadano pa informa nan mes tocante 
e medidanan preventivo necesario ora tin interaccion 
online, manera verifica e autenticidad di e remitente, evita 
comparti informacion personal y ta atento na cualkier peti- 
cion sospechoso di datonan financiero of password. 


E bataya contra e scammers online ta un responsabilidad 
comparti. Laga nos traha hunto pa difundi e informacion 
vital aki y educa nos sernan keri tocante e riesgonan y con 
pa proteha nan contra e engañonan aki”, a enfatisa. 


Pa mas orientacion tocante con pa proteha y raporta activi- 
dadnan sospechoso, mi ta recomenda enfaticamente bishita 
fuentenan confiabel den tereno di siguridad cibernetico 
manera e.o. npr.org of otro fuentenan y busca conseho di 
expertonan den e area aki. 


“Hunto nos por reforsa e siguridad digital y proteha nos 
comunidad contra e peliger di e scammers online”, Lider di 
Fraccion di MEP, Hendrik Tevreden a duna di conoce. 


Parlamentario Hendrik Tevreden (MEP): 
Alerta tocante e peliger 
di scammers online 


Un mensahe urgente di consciencia y prevencion 

E 
siman aki ta tumando luga tratamento di Presupuesto 
2024 di Pais Aruba den Parlamento. Prome Minister Ev- 
elyn Wever-Croes a remarca cu e presupuesto aki a wordo 
entrega na tempo Parlamento y cu un surplus segun pal- 
abracionnan. Esaki ta e di dos presupuesto cu ta conoce un 
surplus di 1%, 70 miyon florin. Ademas, tur conseho riba 
Presupuesto 2024 ta positivo y ta refleha un crecemento 
economico grandi pa Aruba un biaha mas basa riba nos tur- 
ismo cu ta creciendo enormente bon, desempleo cu ta ba- 
hando, inflacion cu ta bahando y ta mas abou cu den otro 
paisnan den region, nos cifranan macro-economico ta mus- 
tra bon. 


“E reto grandi y e compromiso di Gobierno di Gabinete Wever- 
Croes pa 2024 ta pa e progreso y bienestar cu cifranan ta 
demostra, wordo traduci pa asina cada ciudadano di nos 
pais sinti’e den nan hogar y den nan cartera. Nos ta spera 
di por haya aprobacion di Parlamento pa asina sigui cu e 
trabounan”, Prome Minister a enfatisa. 
Dialuna ultimo, Parlamento a aproba e Presupuesto 
Supletorio 2023 cu un biaha mas mester a wordo cambia 
y e biaha aki no pasobra Gobierno mester mas placa sino 
pasobra Gobierno a haya extra placa. Contrario cu den 
pasado durante e gabinete di un otro asignatura, nan tawata 
bay Parlamento ora cu nan mester mas placa. 


Prome Minister a duna di conoce cu Gobierno a haya extra 
placa pa motibo cu economia a draai asina bon basa riba e 
maneho di turismo, cu e entrada cu mas turista cu a drenta 
nos isla treciendo hopi placa extra cu a drenta caha di 


Gobierno. Pa cua motibo tambe, Triple A por a duna mas 
dividendo na Gobierno. Tambe tawata tin un agio. Esaki ta 
ora cu e Minister di Finansa ta emiti pa financia debenan 
biew, y inversionistanan, kendenan tin interes halto den 
bono di Aruba y ta kere hopi den Aruba, a paga mas di loke 
e bono ta. E extra aki, tambe a bay den caha di Gobierno. 


Prome Minister a splica cu si Gobierno kier uza e extra placa 
aki pa inverti den proyectonan, mester bay Parlamento pa 
cambia e Presupuesto, loke a pasa tambe dialuna ultimo 
y Gobierno a haya aprobacion di 29 miyon florin adicional 
pa proyectonan. Cu esaki, dos scol nobo lo wordo construi 
incluyendo un scol secundario na Paradera. Tambe tin proyec- 
tonan di digitalisacion pa mehora servicio den Gobierno, a 
pone mas placa pa personal di SABA entre otro. Gobierno y 
pueblo di Aruba ta gradici Parlamento pa aproba e placa aki 
pa proyectonan den nos comunidad. 


“Aworaki, mi ta spera cu nos keda cla cu tratamento di 
Presupuesto 2024 pa asina Gobierno, Parlamento y comu- 
nidad di Aruba habri aña sabiendo kico ta e metanan y kico 
ta e vision y con nos lo bay logra pa e cifranan bunita di 
economia, finansa, desempleo cu ta mustrando bon, wordo 
sinti tambe den progreso y bienestar den cada hogar den 
nos pais”, Prome Minister a expresa. 


Varios Minister ya a presenta den Parlamento pa elabora riba 
nan maneho financiero y diabierna, Prome Minister ta den 
Parlamento tambe pa duna informacion di maneho finan- 
ciero di su ministerio. 


Tratamento di Presupuesto 2024 di Pais Aruba den Parlamento 


Un presupuesto cu a wordo entrega na tempo 
y cu un surplus segun palabracionnan 


Diasabra, 16 December 2023 
AWEMainta 
LOCAL 
11 


Diasabra, 16 December 2023 
LOCAL 
12 
AWEMainta 


D 
urante tratamento di Presupuesto Supletorio 2023, 11 
di december, Parlamentario Misha Raymond, lider di 
fraccion Raiz, a ilumina un tema crucial den su discurso cu 
ta impacta e bienestar di muchanan cu necesidad special, y 
a boga pa mucha haya acceso na fisioterapia specialisa na 
nan, dentro di e cobertura basico di cuido di AZV. 


Parlamentario Misha Raymond a cuminsa na duna un spli- 
cacion amplio ariba e importancia pa muchanan por ricibi 
fisioterapia specialisa. E peso significativo cu e mayornan 
tin cu carga pa busca cuido integral pa nan yiunan ta bin cu 
angustia financiero, limitando nan capacidad pa brinda un 
miho cuido na nan yiunan. 


Fisioterapia specialisa pa mucha den e pakete basico di 
AZV ta un parti fundamental di cuido y salud pa muchanan. 
Oportunidadnan igual pa tur ta e compromiso cu 
Parlamentario Misha Raymond ta boga p’e ora e la articula 
su vision cu ta resona profundamente cu e bienestar y futuro 
di Aruba su muchanan. 


Tin cu remarca cu ya caba na 2021 desde cu Misha Raymond 
a huramenta como Parlamentario e la a bin ta haci diferente 
iniciativanan cu e meta pa trece cambio structural pa nos 


muchanan. Por ehempel, na november 2021 e parlamen- 
tario kende ta un psicologo di mucha y hoben, specialista 
den salud mental infantil y terapista, a entrega un mocion 
pa inclui logopedia den pakete basico di AZV. Despues di 
hopi persistencia, e parlamentario a logra cu desde 2 di 
september 2023 logopedia ta wordo cubri pa tur hende cu 
mester di esaki den e pakete basico di AZV. 


Clausurando su discurso, e parlamentario a enfatisa cu 
incluyendo fisioterapia specialisa pa mucha den pakete 
basico di AZV no ta un gesto y no ta solamente un solucion, 
sino e ta un necesidad. “Un mucha cu no por move, no por 
hunga. Un mucha cu no ta hunga no ta desaroya”, e parla- 
mentario ta reacciona. E yamada fuerte pa accion ta enfatisa 
e urgencia pa provisionnan di cuido di salud completo, cu no 
ta laga ningun mucha atras. Particularmente esnan cu tin 
necesidad di cuido y sosten special manera fisioterapia. 


Pasonan concreto na defensa di salud di mucha 
Den un desaroyo positivo, respondiendo na preguntanan 
haci pa Parlamentario Misha Raymond, e Minister di Salud 
Publico a confirma un avance significativo: cuminsando 
januari 2024, servicio di fisioterapia specialisa pa mucha lo 
ta disponibel pa tur mucha. 


Misha Raymond ta haya confirmacion cu AZV 
lo cubri Fisioterapia pa mucha na januari 2024 


Minister di Salubridad a duna di conoce cu lo tin un Fisioterapista specialisa pa mucha 

D 
urante nan participacion weekend pasa na Plantation, 
un total di 7 landado di Giants Aquatics a yega final 27 
biaha den e top 10! Ta trata di e landadonan Neymar Ras- 
mijn, Naveen Lamers, Xylan Anthony, Avi Tromp, Inald Fer- 
nandes Perna, Patrick Groters y Jordy Groters. 


Giants a conta tambe cu 3 relay di e hobennan Wolf Massez, 
Ian-Zion Bakmeyer, Gideon Flanegien y Xylan Anthony y 
1 relay di e landadonan Hau Yan Chan, Luis Mario Arends, 
Inald Fernandes Perna y Tristan Niebles Diaz. E landadonan 
di e relaynan no a perde pa gana y bou grito di apoyo di e 
team, tur 4 relay a score punto pa e team den finals! 


E landadonan individual cu a yega den top 3 di finals ta: 
Avi Tromp a trece 1 medaya brons; 
Inald Fernandes Perna a trece 2 medaya brons; 
Jordy Groters a bin cu 1 medaya di oro y un silver; 


Patrick Groters a bin cu 1 silver y 4 brons, cu a posicion’e na 
e di 3 luga den high point Award den e categoria 17 & over. 
Bou guia di head coach Jordy Groters y coach Darwyn 
Marchena, Giants Aquatics a keda na di 18 luga entre mas 
cu 64 team cu a participa, compara cu aña pasa, cu Giants 
Aquatics a posiciona su mes na di 32 lugar. Pues, esaki ta 
un gran adelanto pa e team, cu lo cumpli su di 4 aña di 
existencia pronto. 


Directiva di Giants Aquatics ta gradici tur e mayornan cu a 
yuda asisti cu gran entusiasmo den un bon team work durante 
e competencia y asina haci e participacion di e landadonan 
aki uno mas efectivo. Tambe directiva ta extende un gradici- 


mento na tur sponsor cu a yuda cada landado individual pa 
cu nan participacion. 


Tabata un weekend increibel di goso y caredanan lihe pa 
historia di Giants. Ta momento pa celebra e gran logronan 
aki prome cu cuminsa traha pa e siguiente caredanan den 
2024. Stand Tall, Giants! 


Giants Aquatics Aruba den e top 20 di 33rd Annual 
Speedo Winter Championships na Merca! 


Un team nobo, cu vision, determinacion y gran logro! 

D 
urante e ultimo 3 siman a tuma luga e torneo di dam Christmas Rapid (29 
November y 6 December) y torneo Christmas Blitz (13 December). Christ- 
mas Rapid ta un torneo unda cada hungado ta haya 15 minuut pa termina su 
wega y despues di cada zet e ta haya un bonus di 5 seconde. Un total di 10 
hungado a participa na e formato aki. Na prome luga a termina Mario Jansen 
cu un total di 16 punto. (ningun wega perdi y 2 tabla). Segundo luga a bay pa 
Henry Knepa cu 15 punto (1 perdi y 1 tabla) y tercer luga Hector Winterdal. 
(2 perdi). 


Christmas Blitz ta un formato mas lihe. Akinan cada hungado ta haya 5 
minuut pa termina nan wega y despues di cada zet ta haya un bonus di 3 
seconde. Akinan un total di 8 hungado a participa. Na prome luga a termina 
Frans Citroen. Frans no a perde ningun wega y a tabla solamente 1 wega. Na 
segundo luga nos ta haya Hector Winterdal. Hector a tabla 2 wega y a perde 1 
wega. Na tercer luga a keda Henry Knepa cu 2 wega perdi y 1 tabla. 


E ganadonan a ricibi un macutu di Pasco pa nan prestacion. 2 macutu extra a 
wordo rifa entre tur miembro di club cu no a gana un basket. Ganadonan di e 
rifa a bira Daniel Diaz y Eddy Oduber. 
E torneonan aki a wordo patrocina door SSA y Lotto pa Deporte. 


A 
ruba One Happy Island Lions Club 
ta invita henter comunidad, un y 
tur, grandi, hoben y nos muchanan, 
como tambe nos deportistanan y es- 
nan cu tin caminata y coremento como 
hobby pa reserva dia 24 di februari 
2024 pa e prome LIONS 5K FUN RUN 


WALK. Esaki ta un evento di Districto 
35N, cual ta consisti di clubnan di Li- 
ons di Florida, Bahamas, Aruba, Bo- 
naire y Curaçao. 


E evento aki lo ta un dia di recreacion, 
fitness, conscientisacion, diberticion, 
union y amistad pa un y tur, famia, 
colega, deportistanan y tur esnan cu 
ta desea di pasa un rato agradabel y 
cana of core e 5 kilometer. Un invita- 
cion tambe ta bay pa nos muchanan 
di scol, nos hobennan, persona cu 
limitacion pa participa den un evento 
sano, dibertido y deportivo. E evento 
aki ta priminti di lo no exigi ningun 
extra energia y extra preparacion pa 
participa, kiermen no tin mester tin un 
nivel di experencia den coremento of 
caminata. Marke den boso calendario/ 


agenda, no perde e oportunidad di 
participa den e fascinante evento aki. 
Pronto e fecha pa cuminsa registra y 
pago online lo wordo anuncia y tambe 
keda pendiente pa mas informacion cu 
lo wordo publica proximamente den 
medionan y riba rednan social. 


Cu bo participacion bo lo contribui pa e 
prome “Lions 5 K Fun Run Walk” resulta 
den un gran exito. E evento aki lo ta uno 
pa promove movecion sano y pa consci- 
entisa nos comunidad riba e areanan 
global di Lions Club Internacional 
ta enfoca y tambe recauda fondo pa 
por sigui sirbi comunidad atrabes di 
proyectonan di servicio. Si bo ta desea 
di coopera como boluntario tuma 
contacto cu lions5kfunrunwalk@gmail. 
com of whatsapp 562-9129. 


Reserva dia 24 di februari 2024 - Lions 5k Fun Run Walk 


Recaudacion - Conscientisacion – Diberticion – Premio y mucho mas! 


Resultado final di campeonato di 
dam Christmas Rapid y Blitz 2023 

C 
amara di Comercio y Industria (KvK) lo introduci un 
cambio importante den e manera cu usuarionan por log 
in riba ‘MyChamber’. Entrante 15 di januari 2024 lo introdu- 
ci e “Multifactor Authentification” (MFA) pa tur usuarionan 
di e cuentanan di ‘MyChamber’ cu e meta pa mehora e sig- 
uridad di e database di KvK y proteha informacionnan sen- 
sitivo. Tur cliente, existente y nobo, lo mester haci uzo di e 
“Multifactor Authentification” cada bes cu kier log in den e 
cuenta di ‘MyChamber’. 


Multifactor Authentification (MFA) 
MFA ta agrega un capa di siguridad cu ta exigi di usuari- 
onan pa duna diferente formanan di identificacion prome cu 
drenta den e cuenta di ‘MyChamber’. Actualmente usuari- 
onan por log in riba ‘MyChamber’ door di haci uzo di un 
e-mail cu un password cu a wordo crea na momento cu a 
habri e cuenta di ‘MyChamber’. Adicionalmente, entrante 15 
di januari 2024, tur usuario lo haya un codigo via SMS cada 
bes cu kier drenta ‘MyChamber’. 


Pasonan pa usuarionan activa e MFA 
Tur cliente, existente y nobo, lo mester registra di nobo na 
momento cu e cambio aki drenta na vigor entrante 15 di 
januari 2024, pa por activa e MFA. Fabor di tuma nota cu 
esaki no ta nifica cu mester registra e negoshi di nobo den 
e Registro di Comercio. E registracion ta encera solamente 
registracion y verificacion di e e-mail di e usuario y regis- 
tracion di un number di telefon, na unda lo ricibi e codigo 
cada bes cu ta desea di log in den e cuenta di ‘MyChamber’. 
E registracion aki lo wordo haci solamente e prome biaha 
entrante 15 di januari 2024. 


Fabor di sigui e pasonan aki: 
1. Subi riba www.arubachamber.com y click riba ‘MyChamber’. 
Of por subi riba e URL my.arubachamber.com 
2. Riba e login page ta click riba “Nu registreren”. 
3. Fabor di yena bo e-mail adres y click “verificatiecode 
verzenden”. 
4. Bo lo ricibi un codigo pa autentica bo e-mail den bo inbox. 
5. Despues ta yena e codigo y click riba “code verifiëren”. 
6. Fabor di crea bo password cu bo ta desea pa uza cu e 
cuenta di ‘MyChamber’. 
7. Yena e nomber y fam cu ta desea pa aparece riba e profiel 
di ‘MyChamber’ y click riba “maken”. 
8. Siguientemente ta scoge e codigo di pais cu ta pertenece 
na bo number di telefon. 


9. Yena e number di telefon y click riba “code verzenden”. E 
number di telefon aki lo wordo uza cada biaha cu bo persona 
login riba bo cuenta di ‘MyChamber’. 
10. Yena e codigo ricibi via SMS y click riba ”code verifiëren”. 
Awor por drenta e cuenta di ‘MyChamber’. 


Pasonan pa log in cada bes riba ‘MyChamber’ despues di 
a activa e MFA 
1. Subi riba www.arubachamber.com y click riba ‘MyChamber’. 
Of por subi riba e URL my.arubachamber.com. 
2. Fabor di yena bo e-mail adres y password corespondi- 
ente. 
3. Siguientemente ta click riba “Aanmelden”. 
4. Click riba “Code verzenden”. Alabes lo por wak na cual 
number di telefon e codigo lo wordo manda. 
5. Yena e codigo ricibi via SMS y click riba ”code verifiëren”. 
Awor por drenta e cuenta di ‘MyChamber’. 
Pronto KvK lo tin un video disponibel riba nos canal di Youtube 
na unda nos ta demostra e proceso describi aki riba. Nos lo 
informa nos clientenan via social media na momento cu e 
video aki ta disponibel. 
Si tin cualkier pregunta of ta desea mas informacion of asis- 
tencia, por tuma contacto libremente cu 
KvK na e-mail: support@arubachamber.com of tel.: 
582-1566, ext. 341/331. 


Entrante 15 di januari 2024: 


KVK lo implementa ‘multifactor authentication’ 
pa tur usuarionan di ‘MyChamber’ 

N 
a honor di su di 20 aniversa- 
rio, Arion Wine Company a cele- 
bra e logro importante den por opera 
na Aruba pa dos decada, cu tur nan 
clientenan, amigonan y fanaticado. 
E celebracion a inclui un poco di tur 
cos entre 7 pa 10 di november, na unda 
dos guest celebridad a presenta, am- 
bos ta autoridadnan grandi mundial- 
mente reconoci den mundo di biña y 
cuminda. Ta trata aki di Jancis Robin- 
son y su casa Nick Lander, escritornan 
di Financial Times. 
Den tur e actividadnan interactivo plan- 
ifica durante e siman ey, tabata tin un 
charla tambe cu a informa 40 studiante 
di Universidad di Aruba, un seminario 
di trade pa mas cu 100 turista local y 
profesionalnan den industria, manera 
tambe un book signing y tasting na 
H&H Fine Wines and Spirits na Ponton. 


E siman a culmina cu un cena di caridad 
na Azia Restaurant & Lounge, cu un 
6-course dinner combina cu biña, un 
silent auction tambe diseña pa recauda 
fondo pa Health Promotion Foundation, 
FPSA, Fundacion Prevencion den Salud, 
sosteniendo un variedad di iniciativa 
pa salud manera Jump 18 y NutriBon. 
E fundacion ta localisa na Eagle, y 
banda di IBISA kende ta e isla su auto- 
ridad den deporte, nan ta enfoca riba 
estilo di bida saludabel, promoviendo 
menos peso, miho dieet y actividad 
fisico. E fundacion ta promove preven- 
cion di malesa den sector publico y 
priva. 
“Nos tabata kier a marca nos aniver- 
sario cu un combinacion di evento, 
educacional, cu caridad y diversion, y 
nos ta kere cu nos a toca e puntonan 


corecto. Yegando na studiantenan di 
universidad, nos clientenan, anto e 
isla su comunidad di ‘foodies’, manera 
tambe haciendo un donacion impor- 
tante,” gerente, Govert van Der Hout ta 


bisa na nomber di Arion Wine Company. 
Pa mas informacion, por Yama e telefon 
+297 583 3325 of bishita Arion Wine 
Company y Fundacion Prevencion den 
Salud. 


Arion Wine Company a haci 
donacion pa sostene salud publico 

S 
KOA como e instituto di educacion di mas grandi na Aru- 
ba ta keda enfoca ariba e desaroyo y crecemento di nos 
muchanan y ta boga pa keda brinda educacion di calidad pa 
asina prepara nan pa un bon futuro. Mayornan cu ta desea 
di inscribi nan yiunan na SKOA lo haya e guia necesario pa e 
proceso di inscripcion. 


Manera tur aña SKOA a cuminsa cu nan inscripcion pa tur 


mucha cu ta bay haci 4 aña den 2024. Mayornan cu ta desea 
pa nan yiunan bay un scol di SKOA por cuminsa cu e proceso 
di inscripcion mas pronto cu ta posibel pa asina sigura un 
luga pa e proximo aña escolar. 


Con pa inscribi na SKOA? 
Mayornan por inscribi via nos website www.skoa.aw comple- 
tamente online. Por inscribi via e-mail door di manda SKOA 
un email na aplicacion@skoa.aw. Por inscribi via WhatsApp 
door di manda un mensahe directo na +297 7485995 y sigui 
e proceso pa completa e inscripcion. 


Pa mayornan cu ya caba tin yiu inscribi na SKOA por haci 
inscripcion di e yiu cu tin cu cuminsa kleuter via nos sistema 
di SAS. Ora di inscribi mester pone bon atencion ariba e 
documentonan cu ta necesario pa asina por cumpli cu e 
proceso di inscripcion di bo yiu. 


Mayornan cu inscribi nan yiu ta haya un periodo di 2 siman 
pa asina por cumpli cu e prome pago of pago completo di 
schoolgeld pa e aña escolar venidero. Despues di 2 siman, si 
e pago no a wordo completa, e cupo di inscripcion ta wordo 
cancela cu consecuencia cu no lo bay tin un luga sigura pa 
e yiu cuminsa kleuter e proximo aña escolar. 


Pa mas informacion tocante inscripcion y e scolnan di SKOA 
por bishita nos website www.skoa.aw of por yama na liña 
directo 5231800. 


E meta principal di SKOA ta pa enfoca ariba e 
desaroyo y crecemento di nos muchanan 

R 
ecientemente, danki na e 
cooperacion di Payaso Loko 
Loko y Amazing Alex, nos Gran- 
dinan di Stichting Thuiszorg Ya- 
buribari a haya bishita di San- 
ta Claus y su ayudante. Tabata 
un mainta di goso, alegria y at- 
encion pa nos grandinan cu ta 
residencia na e centro aki. San- 
ta Claus y su ayudante a canta 
y baila cu nos Grandinan bunita 
canticanan di Pasco. Nos Gran- 
dinan a haya un treat tambe di 
cuki Pasco cu juice di parti Aru- 
ba One Happy Island Lions Club. 


Tur Machi y Pachi di e centro 
a 
keda 
masha 
contento. 
Igualmente gerencia y personal 
di St. Thuiszorg Yaburibari a 
aprecia e bunita gesto brinda 
na nos grandinan. Atencion na 
nos grandinan sigur ta trece 
alegria den nan curason y p’esey 
un apelacion na famia y amis- 
tadnan pa regularmente haci un 
bishita y duna atencion na nos 
grandinan. 


Aruba One Happy Island Lions 
Club ta gradici Payaso Loko 
Loko y Amazing Alex pa brinda 
nos grandinan un mainta yen di 
alegria den e ambiente di Pasco. 
Danki St. Thuiszorg Yaburibari 
pa e oportunidad brinda. 


B 
iblioteca Nacional Aruba ta cera pa e dianan di fiesta for di dialuna dia 
25 di december 2023. Biblioteca ta habri bek dia 3 di januari. 


Por cambia buki te cu dia 22 di december, si mester prolonga, pa haya 
mas tempo pa lesa e bukinan cu ta na cas, por manda un e-mail pa info@ 
bibliotecanacional.aw of yama # 528 1526. Gerente y staff di biblioteca ta 
desea tur usuario y miembro bon dianan di fiesta! Un temporada alegre, 
bon ambiente y Paz.  


Orario na December 


Aruba One Happy Island Lions Club y Santa Claus a bishita y 
alegra nos grandinan di Stichting Thuiszorg Yaburibari 

R 
ecientemente, Aruba Marine Mammal Foundation (AMMF) a 
ricibi alerta pa asisti na un incidente di varamento di un toni- 
no na Eagle Beach. Un tonino hoben a wordo separa for di su 
grupo di tres cu tabata acercando Eagle Beach buscando refugio, 
a causa pa e conmocion ora nan a wordo persigui y rondona pa 
jetskier nan. E tonino a tuma rumbo pa costa, caminda e a topa 
cu mas acto di molester for di usuario di lama, cu a conduci final- 
mente na su varamento. Afortunadamente, turistanan preocupa y 
un compania di alkiler di jet ski a alerta autoridad nan. 


Rescate di tonino 
Cuater usuario di lama a brinda sosten na e tonino te ora cu e 
ekipo di rescate di Aruba Stranding Network (ASN) a yega y a 
asumi encargo di su cuido. E responder nan di ASN, Natasha Silva, 
Anita Nijhuis, y Angiolina Henriquez, a evalua y yuda e tonino den 
awa, mientras cu Yessy Arends a colecta informacion di testigo 
y yuda pa mantene e multitud riba un distancia. E tonino tawata 
di e especie Pantropical spotted dolphin (Stenella attenuata ) cu 
un largura di 1.7 meter. E tawata tin diferente cicatriz fresco y 
bieu, tawata den bon condicion, activo y alerta. E tabata mustra 
debilita di cansancio. Despues di un periodo di recuperacion cu 
sosten trankilo pa drif e tonino a calma, recobra forsa, y prome 
cu bahada di solo exitosamente a landa riba su propio forsa bay 
afo. 


Lesion y cicatriz 
Resultado preliminar ta mustra cu algun di e lesion nan fresco 
riba e tonino su curpa ta probablemente causa pa e proceso di 
stranding mes, mientras cu algun marca ta parce di a wordo causa 
pa su mesun especie di tonino mes. E cicatriz bieu di varios corta 
paralel riba su lomba por a wordo causa pa golpi cu propeller di 
lancha, enredamento, of djente sea di Pseudorca of Orca. 


Pesceo di long line, un practica ilegal na Aruba, tambe ta conoci 
pa causa varios lesion na tonino. Notablemente, dos lancha di 
pisca longline Venezolano a keda intercepta pa Wardacosta di 
Aruba e dia prome cu e incidente di varamento aki. E causa inicial 
pa cu e grupo di tres dolfijn aki drenta busca refugio ta ainda 
no ta determina. Un evaluacion comprensivo di e diferente lesion 
nan di e tonino ta den proceso. 


Stenella attenuata (Pantropical spotted dolphin) 
E especie aki ta identificabel pa su patron di color bipartito, cu 
un manta shinishi scur skerpi defini y un pedunculo dividi den 
dos color, e parti ariba scur y e parti abao color cla. Un adulto tin 
averahe di 210 cm di largura y 100 kg di peso. E recien naci tin 
un averahe 85 cm di largura. Nan ta biba maximalmente 46 aña. 
E tonino nan aki cu ta relativamente chikito y flaco ta hopi acro- 
batico, entre otro cu salto vertical y ta wordo mira ta “bowride”. 


Nan ta biba den grupo grandi di centenar pa miles, y ta asocia 
regularmente cu otro especie di tonino. Nan alimentacion ta 
consisti di pisca chikito epipelagico, calamar, y crustaceo. Pisca 
bulado ta un di nan cuminda preferencial. 


Proteccion di tonino 
Mammal marino tin cu subi na superficie pa respira aire cu nan 
pulmon y tradicionalmente tonino ta busca refugio den lama no 
profundo y trankil di e banda sotavento di Aruba, ora nan ta 
debilita y vulnerabel, manera durante lesion, cansancio of parto. 
E tonino mester di espacio amplio cu condicion sin disturbio pa 
por reposa y recupera. AMMF ta urgi Aruba su publico pa no 
causa molester na tonino, por ehempel door di purba acerca of 
persigui nan, y pa respeta nan necesidad di espacio. E accion nan 
di navegante y landado ta impacta directamente e bienestar di 
mammal marino. 


Na Aruba, bao e Decreto Nacional pa Proteccion di Flora y Fauna 
Endemico (AB 2017.48) y e Ordenansa di Naturalesa (AB 1995.2) 
tur especie di tonino y bayena ta clasifica como fauna amenaza y 
proteha, prohibiendo pa intencionalmente mata, captura, causa 
nan daño of estorbo. No ta permiti pa causa molester y pone nan 
bienestar bao amenaza. Tur tonino y bayena tambe ta proteha 
pa e protocol di SPAW, un acuerdo regional pa proteccion y 
uzo sostenibel di biodiversidad costera y marino den e region di 
Caribe. 


Prioridad di AMMF ta e bienestar di mammal marino, incluyendo 
e tonino den refugio y den caso di varamento, pa medio di educa- 
cion na usuario di lama pa aumenta comprendimento pa e impor- 
tancia di e codico di conducta di seguridad ora di tin un encuentro 
cu mammal marino. Un programa di educacion a wordo desaroya 
y lo wordo ofreci den futuro cercano. 
>>> 


Aruba Marine Mammal Foundation 


Varamento di tonino na Eagle Beach - Con pa yuda 


Momento cu e Stenella attenuata ta landa bay despues di a ricibi 
sosten pa recuperacion na Eagle Beach, Aruba, 
November 25, 2023. (Fotografo Erik Nijhuis) 

Con pa yuda den caso di varamento di tonino 
Kico no pa haci: Si bo encontra un tonino pega riba beach, nunca 
lastr’e of ranc’e na su rabo of pectoral fin nan, pasobra e por causa 
lesion severo. No purba di rescatele riba bo mes y transport’e bek 
leu den lama profundo. Accion nan aki, cu ta wordo haci sin eval- 
uacion y experiencia adecua, por tin consecuencia grave pa e 
bienestar di e tonino. Ora di ta debilita, e por hoga. Obligando 
e tonino debilita pa keda forsa su mes pa yega na su refugio por 
causa malestar adicional y impedi su recuperacion. 


Kico si pa haci: Rapidamente yama ASN pa ayudo na 5924333 
(AMMF) of 100 (polis). Relata den bo yamada: e localidad uzando 
un punto de referencia (manda un location-pin via whatsapp, si 
ta posibel); fecha y ora di bo observacion; si ta morto of bibo; e 
tamaño y cantidad di mammal marino envolvi; si e ta den awa of 
riba beach; si tin multitud di hende of otro molester; bo nomber 
y informacion di contacto; si bo ta disponibel pa yuda. 


Bo por yuda e tonino mientras bo ta warda riba yegada di ASN 
responders 
Sea cauteloso pa proteha bo mes: Mantene bo cara leu di e blow- 
hole di e tonino pa evita expone bo mes na posibel bacteria 
dañino. Sea alerta pa movemento repentino di su rabo y boca. No 
mishi cu ningun herida y lesion. Despues di tawata den contacto 
cu e tonino semper desinfecta man cu alcohol di 70%. 


E prome ayudo basico: Puntra espectador nan presente pa yuda 
bo. Mantene multitud y mascota presente riba un distancia di 
siguridad y un ambiente trankilo y keto. Proteha e tonino di solo, 
cu serbete of paña muha riba su curpa (no tapa su blowhole, 
fin nan y wowo), cu un tent of parasol, of cu un barera di solo di 
curpa di hende. 


Si e tonino ta riba beach: Dos persona, cauteloso y keto draai 
poco poco pa posiciona e tonino riba su barica cu su blowhole pa 
ariba. Uza serbete lora poni cada banda pa mantene den e posi- 
cion aki. Traha un buraco bao cada pectoral fin y yene cu awa di 
lama (no ranca na su pectoral fin). Cautelosamente basha awa di 
lama riba su cuero (of serbete poni riba dje), protehando e blow- 


hole cu bo otro man lora rond di dje, pa awa no drenta. No basha 
awa ora e blowhole ta habri. 


Si e tonino ta den ola riba beach: Cuater persona, dos cada banda, 
cu man nan posiciona bao barica di e tonino, carge y hib’e poco 
poco pa e zona di lama mas calmo net patras di e olanan riba 
beach, keda den profundidad cu no ta surpasa haltura di bo heup. 
Sigui carg’e asina den awa pa yud’e drif, manteniendo su blow- 
hole ariba y semper pafo di awa, cu su cara dirigi pa lama grandi 
cu un caminda liber di obstruccion. 


Ora e ASN responder nan yega: Nan lo colecta informacion, 
acesora e situacion, determina e accion apropia pa procede cu 
ne, y tuma over e cuido di e tonino. 


Causa di varamento 
E Stenella attenuata ta e di dos especie mas comun di tonino 
conoci pa busca refugio na Aruba, ora nan ta vulnerabel y debilita, 
manera ora nan ta herida, malo, cansa, of pariendo. Tin biaha 
tambe pa scapa di persecucion di apredador, manera tribon, 
Pseudorca y Orca. 


Tipicamente e tonino ta bolbe lama grandi na bahada di solo. 
Periodo di recuperacion por dura pa algun ora, algun dia den 
e mesun area, of algun siman, cu cambio ocasional di luga. 
Lamentablemente, algun di nan ta resulta pega riba beach. Na 
Aruba tin 21 especie di mammal marino confirma, di cual 15 ta 
documenta cu un of mas varamento. Varamento ta sosode vivo of 
morto. Esun nan vivo por sosode sea accidentalmente of inten- 
cionalmente. 


Mammal marino den bon salud por pega na beach accidental- 
mente pa motibo di desorientacion causa pa e topografia di e 
costa, anormalidad magnetico, ora di persigui prooi of huida di 
amenaza ( manera persecucion di preditador of zonido duro), y 
cambio den mareo. Nan por tambe pega riba beach vivo inten- 
cionalmente pa motibo di debilidad causa pa stress medico, por 
hempel di ta lesiona, malo, of hopi cansa. 


Acoso humano, golpi cu lancha y propeller, enredamento den 
ekipo di pesca, zonido duro bao awa (manera explosivo di eher- 
cicio militar y airgun di seismic surveys), contaminacion, perse- 
cucion di apredador, toxina natural (manera Red Tide, Karena 
brevis), y fenomeno meteorologico extremo, por tur contribui na 
un estado di debilitacion cu por provoca varamento. 


Gradicimento 
AMMF y ASN ta extende nan gradicimento na tur persona y 
instancia cu a contribui cu e alerta pa ayudo, proteccion y rescate 
di e tonino y informacion y documentacion di e incidente, cu 
un mencion special na Sietske van der Wal, Dylan Molina, Erik 
Nijhuis, Nicole Danser, Jana SP, Jerry Jones, Beach Police, y e 4 
turistanan cu a habri nan curason pa yuda. 


Algun di e cicatriz y marca nan riba e curpa di e tonino cu a pega na 
tera na Eagle Beach, 
November 25, 2023. (Fotografo A. Henriquez) 

E 
proyecto di BARIO UNICO ta dedica na fortalece y pa 
promove habitonan saludabel den nos comunidad. E 
idea ta enfoca riba un plan strategico con pa activa e bario, 
unda e evento aki ta sirbi como un Plataforma pa demostra 
kico e barionan y Aruba tin pa ofrece riba e tereno social, 
cultural, salud y deporte. 


Diadomingo ultimo barionan di Paradera, Piedra Plat a 
disfruta di un evento yena cu ambiente di Pasco. CEDE 
ARUBA cu ta maneha e proyecto di BARIO UNICO a bolbe 
organisa e evento di BAN CAYA edicion di Pasco hunto cu 
Centro di famia Piedra Plat y Centro di Bario Piedra Plat, cu 
a resulta mesun exitoso cu e prome BAN CAYA na Noord. For 
di 4or di atardi e bario di Piedra Plat, Paradera, Hooiberg, 
Sero Pita, Santa Cruz a bini hunto pa asina saboria e dushi 
platonan di Pasco, cumpra articulo of otro materialnan pa 
Pasco, paña, sapato, pintura, mata, bolo of decoracionnan 
cu ta wordo uza den e temporada aki. Un bazaar cu a yuda 
sigur algun instancia y fundacionnan di e bario. Dilanti di 
Centro di Bario, riba caminda tambe por a mira e diferente 
organisacionnan Deportivo dunando nan presentacion cu 
talentonan den taekwondo, gymnastics, volleyball, dam, 
rollerblades of skate boarding. 


Gruponan di persona cu tabata cana, core bicicleta riba e 
ruta y sinti nan liber pa ta pafo di cas tabata grandi. Den 
parkinglot di Centro di Bario Piedra Plat, tentnan di dife- 
rente fundacion a duna informacion y demostracion, tambe 
tabata tin un skina di salud full ekipa cu profesionalnan cu 
tambe tabata bon bishita. Talentonan den canto, conta- 
mento di storia y baile a duna un bunita presentacion y e 
publico por a sinta y disfruta di un show espectacular. E 
evento a cera den ora di anochi cu baile y musica di Robert 
Maduro y Azucar Navideño band. WAW mobile tambe tabata 
un di e highlightnan di e evento unda cu muchanan a hunga 
y reta otro den diferente obstaculo cu a wordo prepara pa 
instructornan di IBISA. Un di e eventonan hopi bon atendi 
cu publico grandi tabata e BAN CAYA Kleuterschool futbol 
tournament unda 18 team a participa. 


Ganadonan tabata den categoria di mucha muhe Arco 
Iris Kleutershool y den mucha homber Mon Plaisir School, 
pabien nan tur nos muchanan y scolnan cu a participa. Nan 
a ricibi nan medaya di BAN CAYA. Tabata tin premionan 
tambe pa e tentnan cu tabata mas creativo den nan decor- 
acion di Pasco y nan a gana un basket yena cu producto di 
Superfood. Esnan cu a gana un basket ta fundacion Briyo 
di Solo, Fundacion Pa Nos Comunidad, y e ganado prin- 
cipal a bay pa Fundacion Pa Nos Muchanan. Centro di Famia 
Piedra Plat su mercado di Pasco sigur tabata un exito total 
y tabata bon bishita. Un gradicimento special na e dirigen- 


tenan musical y alumnonan di scol di musica di CFPP pa nan 
concierto duna durante e atardi y anochi aki. 


CEDE ARUBA y BARIO UNICO kier gradici tur fundacion, tur 
partnernan y segun calculacion di 1500 hende cu a bishita e 
evento aki. Un danki hopi grandi na Bikers squad Aruba y na 
tur e Boluntarionan cu a contribui na e evento aki sin lubida 
IBISA su crew, ministerio di cultura pa nan colaboracion, 
cuerpo policial, High Performance y Lyo Productions. Tambe 
CEDE ARUBA kier a gradici e sponsornan cu a contribui na e 
evento aki cu ta Subway, Domino’s Pizza y Superfood. 


Alabes CEDE ARUBA kier a participa cu den 2024 lo tin mas 
evento di BAN CAYA den otro districtonan, na cuminsamento 
di 2024 lo anuncia e districtonan. Staff y personal di CEDE 
ARUBA kier desea Aruba un Bon Pasco y Prospero 2024 
unda nos lo t’ey pa sigui traha na beneficio di nos comun- 
idad. 


Ban caya ‘Christmas Edition’ tabata un otro exito 

D 
irectora di biblioteca, sra. Astrid Britten, a haya bishi- 
ta ayera di 3 cabayero, Garrelt Verhoeven y Carl Haar- 
nack y Kurt De Belder for di Hulanda. E cabayeronan tambe 
a bishita Dept. Arubianan/Caribiana y a keda impresiona cu 
e coleccion Caribiana y e coleccion cu material antiguo. Nan 
a reuni cu Zetsia Ponson y Peter Scholing acerca y tambe 
2 colega di Archivo Nacional Aruba cu un posibel colabo- 
racion riba tereno di digitalisacion como topico. Pa Archi- 
vo Nacional Aruba tabata t’ey Raymond Hernandez y Edric 
Croes (Partners den plataforma Coleccion Aruba). 


Carl Haarnack y Garrelt Verhoeven ta riba un book tour na 
Surnam, Aruba y Corsou pa presenta e publicacion ‘Reis 
naar Surname’ y nan ta acompaña pa e bibliotecario di 
Universidad na Leiden, Kurt De Belder. Nan a entrega un 
publicacion na sra. Britten cu e titulo ‘Reis naar Suriname’. 
Esaki ta edicion adapta basa riba e publicacion original na 
Frances di escritor y artista P.J. Benoit (1782-1854) ‘Voyage 
à Surinam’, relato di un viahe. Diferente profesional a traha 
riba e publicacion aki, por menciona Ger Leppers (traduc- 
cion) y Ellen Ombre (prologo). 


Haarnack y Verhoeven ta presenta den nan introduccion 
informacion nobo y remarcabel cu ta pone un otro luz riba 
e nificacion di e buki pa loke ta trata e bista riba historia di 
sclavitud na Surnam. E buki ta wordo considera un di e fuen- 
tenan clasico di historia di Surnam y ta rico na imagennan 
historico di sclavitud, paisahe di Surnam, flora y fauna, bida 
diario na Surnam 2 siglo pasa, fiesta y ritual, tur basa riba 
dibuhonan di Pierre Jacques Benoit. 


Reis naar Suriname: 


Beschrijving van de Nederlandse bezittingen in Guyana 

E 
agle Beach, cu su area designa pa jetski, ta situa net 
banda di Malmok y Palm Beach, cu ta conoci como e 
area di refugio mas hopi uza pa tonino, ora nan ta debilita 
y vulnerabel. Recien, Aruba Marine Mammal Foundation a 
asisti na un varamento di tonino na Eagle Beach, cu a wordo 
causa pa disturbio y actonan peligroso di coredo di jetski y 
usarionan di lama. 


Importancia di turismo marino responsabel 
E incidente aki ta un recordatorio fuerte di e desafio nan 
contemporaneo cu mammal marino ta enfrenta pa cu nan 
sobrevivencia, incluyendo e impacto di actividad humano 
riba nan habitat. E aumento drastico di actividad turistico 
ta trece preocupacion grandi pa e bienestar di e tonino cu 
ta busca refugio y e conservacion di su sanctuario aki nan. 
AMMF ta enfatisa e importancia di turismo marino y activ- 
idad recreacional responsabel pa por proteha e existencia 
di e refugio vital di tonino na Aruba. 


Acto humano dañino 
E incidente a cuminsa ora un grupo di tres tonino di especie 
Stenella attenuata a acerca Eagle Beach buscando refugio, y 
a atrae atencion di jetskier nan. Lugar di respeta e presencia 
di tonino y mantene un distancia pa garantisa nan siguridad, 
e jetskier nan a procede cu comportacion cu a pone e bien- 
estar di e tonino den peliger. A persigui y rondona e grupo 
di tonino, entre otro pa saca potret, y den e conmocion aki a 
separa un tonino recien adulto fe su grupo, cu a tuma rumbo 
pa menos profundidad mas cerca di costa, caminda molester 
di usuario di lama a continua y a conduci cu ela subi tera. 
Afortunadamente, varios turista y un compania di alkila 
jetski a alerta autoridad nan, y cuater turista bondadoso 
a brinda ayudo na e tonino te ora cu e team di rescate di 
mammal marino di Aruba Stranding Network (ASN) a yega 
y a asumi encargo di e cuido di e tonino. 


Tonino vulnerabel den refugio 
E Stenella attenuata ta e especie na e di dos luga di ta esun 
mas comun cu ta busca refugio na Aruba, ora nan ta vulner- 
abel y debilita, manera ora nan ta herida, malo, cansa, of 
pariendo. Tin biaha tambe pa scapa di persecucion di depre- 
dador manera Pseudorca, Orca, of tribon. E lugar nan di mas 
popular pa nan busca refugio ta e area di Malmok - Palm 
Beach y Mangel Halto - Southside Reef. 


Mammal marino mester subi na superficie pa respira aire 
cu nan pulmon. Ora nan ta debilita nan por tin dificultad pa 
subi pa respira of no por mes. Na Aruba, varios especie di 


tonino ta drenta busca refugio durante nan proceso di recu- 
peracion. Tin biaha nan ta drumiendo cu un solo wowo habri 
na superficie, cu ta tipico pa tonino. E delfin debilita sa tuma 
un posicion semi-vertical cu su rabo na e fondo di lama, 
minimalisando e esfuerso necesario pa subi pa respira. Den 
algun caso, esun debilita ta landa dal un rondo poco poco 
bay bin, pa despues resumi e posicion aki di descanso. Den 
algun caso, un tonino debilita solitario a yega di acerca 
landado pa ayudo. 


Tur incidente di refugio documenta na Aruba di especie 
Stenella attenuata ta den pareha of grupo chikito. Den un 
caso, un tonino acompañante a wordo observa bao awa hopi 
activo ta draai continuamente manera un spiraal rond di 
esun debil, suavemente pushando e curpa cu esun di su mes 
pa asisti’ele pa subi pa respira. Den caso di refugio di especie 
Steno bredanensis, un of dos acompañante ta duna sosten 
pa subi na superficie, cu nan “pectoral fin” engancha den 
esun di e debil, respectivamente na un of tur dos banda. 
Un of mas grupo protectivo por keda cerca den un rij 
sincronisa, y tin biaha ta crea distraccion pa aleha hende di 
esun debilita, por ehempel acercando landado, pero tambe 
a yega di dal y pusha landado como aviso. Tambe tin caso di 
proteccion cu formacion na superficie di un carrousel di un 
grupo di tonino protectivo, cu esun debilita den su centro. 
Tipicamente e tonino nan ta bolbe lama grandi na bahada di 
solo. Periodo di recuperacion por dura pa algun ora, algun 
dia den e mesun area, of algun siman, cu cambio ocasional 
di luga. 
>>> 


Aruba Marine Mammal Foundation 


Preveni maltrato di Aruba su tonino 


Den centro: 
E area designa pa jetski na Eagle Beach, Aruba, 2016. 
Links ariba: Malmok y Palm Beach. 
Rechts abao: Eagle Beach. 
(Fotografo: A. Henriquez) 

Proteccion di mammal marino 
Mundialmente mammal marino ta reconoci como un vigi- 
lante di salud di e oceano y ta protehi pa tratado nan inter- 
nacional, por ehempel e protocol “Specially Protected Areas 
and Wildlife” (SPAW) di e Cartagena Convention pa Region 
Caribe, y leynan nacional, pa evita nan extincion pa nan 
balor di biodiversidad y nan importancia den ecosistema. 
Mammal marino tambe ta proteha pa motibo moral y etico, 
basa riba nan mente compleho, inteligencia, sentimento 
y autoconciencia, sociedad y cultura, cu alabes a conduci 
na e proclamacion di Derechonan di Cetaceo di e Grupo di 
Helsinki na 2010. 


Na Aruba, bao e Decreto Nacional pa Proteccion di Flora y 
Fauna Endemico (AB 2017.48, Art. 1.b.3) y e Ordenansa di 
Naturalesa (AB 1995, No. 2, Arts. 4.1, 5, 6, 7) tur especie di 
tonino y bayena ta clasifica como fauna amenaza y protehi, 
prohibiendo di intencionalmente mata of captura nan, causa 
nan daño of stroba den nan reposo. No ta permiti pa causa 
molester y maltrato, y pone nan bienestar bao amenaza. 


Kico ta considera di ta molester, disturbio, y maltrato 
Molester ta inclui tur acto cu tin e potencial pa causa 
disturbio di un mammal marino. 
Disturbio ta inclui tur acto cu ta of tin potencial pa causa 
stress, alteracion, disrupcion, y cambio den patronchi di 
nan comportacion, incluyendo respiracion, alimentacion, 
reposo, refugio, pari, cuido di recien naci, reproduccion, y 
migracion. 


Actonan humano cu ta causa disturbio ta inclui interaccion 
cu nan, duna alimentacion, landamento cu nan, separa un 
pareha di mama y yiu for di otro, provoca un reaccion di 
e mammal marino (por ehempel fluit, canta, of bati riba 
un objeto), blokea nan den nan rumbo di biahe of entre un 
lancha y costa, of entre un lancha y otro lancha. E zonido di 
motor y presencia di lancha, drone y avion tambe ta causa 
disturbio. Disturbio por causa daño na tonino. Maltrato ta 
inclui tur acto cu tin potencial di causa daño, lesion, of morto. 


Duna espacio y busca ayudo 
Mammal marino mester di espacio amplio y sin disturbio pa 
descansa y recupera. Accion nan di usuario di lama tin un 
impacto directo riba bienestar di mammal marino. AMMF 
ta urgi publico pa na tur momento ora di encontra mammal 
marino den lama, pa tur lancha (inlcuso di jet ski, windsurf, 
kitesurf, hydrofoil, kayak) y landador (incluso buceador ) 
respeta nan necesidad di espacio amplio sin disturbio. 


Ora di encontra tonino den refugio of pega riba beach, alerta 
ASN pa ayudo, na 5924333 (AMMF) of 100 (polis). ASN lo 
duna guia con pa asisti na e tonino mientras cu e responder 
nan di rescate di mammal marino ta na caminda. 


Con pa preveni molester, disturbio, y maltrato 
Pa proteha e bienestar di tonino, laga nan na paz, evita 
disturbio y mantene un distancia amplio, na tur momento. 
Duna instruccion di e conducta corecto na tur otronan cu ta 
cu bo. No haci cambio di velocidad of birada di golpi cu e 
boto. No purba acerca, persigui, rondona, mishi, gara, tene, 
alimenta, crusa memey di un grupo of blokea nan caminda 
pa lama grandi. 


Mantene e ambiente keto. No haci desordo y boroto, manera 
batimento riba obheto, grita, fluit, canta, of musica duro. 
No provoca un cambio den nan comportacion, por ehempel 
purbando pa haya nan bin mas cerca di bo. No comparti 
post den medio social pa difundi nan presencia. Esaki por 
atrae un multitud di hende, causa disturbio grandi y pone 
nan bienestar bao amenaza. Incidente nan asina a ocuri y 
ripiti den pasado na Aruba y a causa situacion nan incon- 
trolabel cu a pone e siguridad di tonino y ser humano na 
peliger. 


Codigo de conducta y educacion 
AMMF su prioridad ta pa sigura bienestar di mammal 
marino, incluyendo e tonino den su refugio of den caso di 
varamento, pa medio di educacion di usuario di lama pa 
aumenta nan conscientisacion y comprendemento di e 
conducta corecto segun e codigo di siguridad den caso di 
encuentro cu mammal marino. Un programa di educacion 
di e codigo di conducta a wordo prepara na 2023 y lo wordo 
ofreci den futuro cercano. 


Gradicimento 
Conservacion di Aruba su mammal marino y su refugio ta 
depende riba colaboracion di henter comunidad maritimo y 
costero. AMMF ta gradici tur persona cu semper a y ta duna 
nan aporte y respet na proteccion di mammal marino, pa 
nan colaboracion y sosten, y tur persona cu a contribui na e 
rescate di e varamento di tonino na Eagle Beach. 


AMMF y ASN 
Aruba Marine Mammal Foundation (AMMF) ta activo como 
coordinador di varamento di Aruba desde 1998 y ta legal- 
mente estableci na aña 2002. 


Banda di boluntario nan di AMMF, Aruba Stranding Network 
(ASN) tambe ta inclui stakeholder nan gubernamental y di 
NGO. 


Ora di encontra mammal marino den un situacion cu nan 
tin mester di ayudo, por fabor yama responders di ASN na 
5924333 (AMMF) of 100 (polis). 


Pa mas informacion por tuma contacto na AMMFinfo@gmail. 
com. 

Receta 
TIEMPO PREVIO:15 minutos 
HORA DE COCINAR:1 hora 
TIEMPO TOTAL:1 hora 15 minutos 
2SERVICIO 


Ingredientes: 
1 Repollo 


Para el llenado 
1 lb. Carne molida 
1 rebanada tostada 
0.3 taza Cebolla picada 
1 cucharadita. Nuez moscada 
1 Huevo 
1 pizca Sal 
1 pizca Pimienta 


para el guiso 
1 cda. Aceite de oliva 
0.5 taza cebolla 
3 clavo Ajo 
0.5 taza Zanahoria 
0,5 taza Chirivía 
0.5 taza Puerro 
2 cda. Pasta de tomate 
0,5 taza Agua 
0.3 taza Vino Tinto 
1 cda. Maicena 


Direcciones: 
1 - Precalienta el horno a 
400°F (200°C). 
  


2 - Coloque el repollo en la tabla de 
cortar con el corazón hacia arriba. 
Retire el corazón y el centro del repollo, 
dejando un espacio de 1 pulgada. 
caparazón. 
  


3 - En un tazón grande, combine la 
carne molida, las tostadas picadas, 
la cebolla picada y un huevo. Sazonar 
con sal, pimienta y nuez moscada. 
Mezclar bien. 


4 - Vierta la mezcla en la cáscara del 
repollo. Coloque el repollo en una 
bandeja o plato para hornear. 


5 - Hornee a 400°F (200°C) durante 
15 minutos. 
  


6 - En una sartén grande a fuego 
medio-alto, agregue el aceite de oliva, 
las zanahorias picadas, la cebolla 
picada, las chirivías picadas, el ajo 
y los puerros. Agregue la pasta de 
tomate y el vino tinto. Sazonar con sal 


y pimienta. Agrega 1/2 taza de agua y 
deja hervir. 


7 - En una olla, agrega con cuidado el 
repollo relleno y la salsa. Cubra la olla 
y transfiérala al horno. Hornee a 365°F 
(185°C) durante 45 minutos, hasta 
que el repollo entero esté tierno y un 
termómetro insertado en el medio del 
repollo marque 165°F/75°C. Luego, 
coloque el repollo en una fuente para 
servir; manténgase caliente. 


8 - En un tazón pequeño, combine 
partes iguales de maicena y agua 
fría. Revuelva hasta que quede suave. 
Vierta la mezcla de maicena en la salsa 
y cocine a fuego medio, revolviendo 
continuamente, hasta que la salsa 
alcance la consistencia deseada. 


9 - Rocíe la salsa espesa sobre el 
repollo relleno. ¡Disfrutar! 


Repollo entero relleno 


Rellenos con abundante carne molida sazonada, cebollas y zanahorias, 
estos deliciosos repollos enteros rellenos se derriten en la boca y se cocinan en una deliciosa salsa a base de tomate. 

TA kico mas mester sosode riba nos isla, laga nos keda cu 
bista riba nos isla, sin wak ningun isla bisiña of pais bisiña 
y por fabor no wak riba Hulanda. 


Pero laga nos mantene nos bista riba nos isla, pasobra 
ta aki nan nos ta biba y ta aki nos tin cu preveni pa mas 
desaster di droga, alcohol y inmoralidad no destrui nos 
comunidad, specialmente nos hubentud. 


Marihuana, cocaina, base, piedra, XTC, LSD, heroina, 
cerbes, biña, rom, whisky, vodka, likeur y tur e otro 
bagamunderia cu hende ta uza y bebe cu ta hiba na 
destruccion. 


Cuanto famia no ta kibra? 
Cuanto hende no tin cu a muri door di uzo di droga y 
alcohol? 
Cuanto hende awor cu nan edad a subi e daño di droga 
y alcohol den nan nier, pulmon, stoma y curason no ta 
cuminsa manifesta? 
Cuanto accidente di auto ta tuma luga diariamente pa 
motibo di alcohol? 
Cuanto hende no a keda mancaron despues di un acci- 
dente bao di influencia di alcohol? 
Cuanto morto no a wordo ocasiona den trafico pa motibo 
di hende burachi? 
Cuanto hende no a perde nan trabao pa motibo di droga 
y alcohol? 


No ta suficiente di mira con nos hubentud enbes di studia 
pa bira hende serio y integro ta stop di bay scol y cuminsa 
cana cu un tas chikito riba schouder y bende droga y cana 
cu arma? 


No ta suficiente mira caranan nobo riba caya como adicto? 


Scolnan tin problema cu uzo di droga, scolnan tin prob- 
lema cu muchanan cu ta huma marihuana y bini scol, bin 
busca problema. 


Nos no tin nada di sconde pero uzo di droga, y alcohol 
ta contribui nan mal influencia cu hopi biaha a causa 
violencia y morto. 


Ningun gobierno no por a logra pone un control riba uzo, 
benta y traficacion di droga riba e isla aki. Hisando e 


castigo halto pasobra un hende local cu ta trafica droga 
den su mes pais ta un hende hopi iresponsabel . 


Pasobra e ta na altura e destruccion cu e ta trece y ley 
mester baha pisa riba dje. . 


Si bo puntra cuanto hende ta den adiccion tin riba nos isla, 
ningun hende por duna bo un conteo corecto, pasobra e 
situacion ta mas grave cu nos ta kere . 


E uzo di alcohol bao di nos hubentud ta mas alarmante cu 
hende ta kere, tin mayor cu tin problema cu yiu bao di 15 
aña cu ta bebe alcohol. 


Bo tabata sa cu tin alumno cu ta wordo gara cu alcohol na 
scol? 


Ten ken por tin e curashi di pensa cu Droga y alcohol ta 
bon, nos no ta papia di abuso di droga y alcohol, pasobra 
tur esnan cu kier abusa di droga y alcohol, a resulta cu 
droga y alcohol ta abusa di nan. 
Pasobra asina bo ta un persona cu tur dia bo tin cu uza 
droga, of tur dia bo tin cu bebe whisky of rom, bo ta bao 
di nan dominio, no ta importa con chiki, sabi of grandi bo 
ta, bo tin cu reconoce, arepenti y pidi Dios saca bo for di e 
situacion ey pasobra e cos ey ta destrui hende. 


Lesa Efesionan 5:8 / Proverbionan 20:1 / 1 Corintionan 
6:19-20/ 1 Corintionan 10:13/ 1 Pedro 5:8/ 1 Corintionan 
6:12, bo ta haya informacion kico e Palabra di Dios ta bisa, 
pa asina hala leu. 


Locual inmoralidad ta causando ta un desaster, y no lubida 
cu inmoralidad ta lanta furia di Dios. 
Tur locual ta inmoral ta un abominacion den bista di nos 
Dios (Romanonan 1:18-32). 


Fortaleza pa Famia 


Sinceramente, Pastor Marcel Balootje 


Droga, alcohol y inmoralidad ta destructivo 

“Senjor ta mi wardador, Mi no tin falta di nada; 
Den cunucu di yerbe berde, E ta ponemi sosega. 
E ta hibami na awa trankil, Pa mi bolbe hanja forsa.” 
Salmo 23:1,2 3. 


Cu dolor na nos curason pero conforme cu boluntad di Dios 
nos ta anuncia fayecimento di nos Casa, Mama, Ruman, 
Wela, Bisawela y Tanta stima: 


Maria Antonia 
Kock-Quant 
Cariñosamente yama: 
“Mamachi” 
*20-08-1944 - †11-12-2023 


Na nomber di su: 
Mayornan: †Simeon Quant 
†Anna Maria Kock 


Casa: Pedro (Shonpe) Kock 


Yiunan: †Lourdes Yarzagaray – Quant y Vincent Yarzagaray 
Alex Lampe 
Geraldine Lampe 
Michaël y Elvira Wernet 
Manera un yiu: Raita Balgobind 


Nieto y nietanan: Manny, Allixzion, Katherine y Aysha 
Ashanti y Marliviënne 
Elmaris, Michaël jr, Lisandra y Nathan 
Wilfred, Marina y Alexander 


Bisanieto y nietanan: Emma y Nathaniel 
Sharvion 
Xiandra y Xiondre 


Rumannan: Secundino y Yolanda Quant y Famia 
Lidio (Julian) Quant y Celia Vries y Famia 
†Dorilia y †Ismael Dijkhoff y Famia 
Feliciano y †Monica Quant y Famia 
Romana Quant y Ronald Peña y Famia 
Vicente Quant 
George (Coby) y Yuli Quant 
†Franklin (Benito) y Zaida Geerman y Famia 
Carmelita Geerman y yiunan Jason cu Jahseed y Famia 


Tanta y Omonan: Marcela Geerman y Famia 
†Verneranda Hart y Famia 
†Laurina Geerman y Famia 
†Catherina Geerman y Famia 
†Felis Geerman y Famia 
†Timoteo Geerman y Famia 


Tur su swa y cuñanan: 
†Hendrick y †Rosa Kock-Vos 
†Ana y Chico v/d Linden-Kock 
†Imelda “Marie” Kock 
Victor “boei” y †Eli Kock-v/d Linden 
Fransisco “Fan” y Carmen Kock-Kock 
Juan y †Candida Kock-Maduro 
Theresita y †Nello Janga Kock 
Magdalena y Ronny Maduro-Kock 
Ricardo “Cado” y Rina Kock-Maduro 
Emelinda Kock y †Eric Maduro 
Egmilda y Lazaro de Cuba-Kock 
Marcelino “Lino” Kock 
†Agripina “Chichi” y Feliz Geerman-Kock 


Tur su Subrino y Subrina nan, Prima y Primo nan, Iha nan y bon 
Bisiña nan, su ex Coleganan di Marther Luther King school y 
Abraham De Veer School, su Compañeranan di Kibrahacha. 


Bon amistad nan di cas: Sandra Whitfield 
Wanda Winterdaal 
Florita Thiel 
Yola Violenus 
Margarita Marchena 
Y demas Amistades nan 


Demas famia: Quant, Kock, Lampe, Wernet, Yarzagaray, Geerman, 
Balgobind, Hart, Dijkhoff, Vries, croes, Jansen, Gomez, Chance, 
Kelly, Goeloe, Vrolijk, Maduro, Werleman, Makaai, Dorothal y 
Henriquez. 


Ta invita demas famia y conocirnan pa asisti na e acto di entiero 
cual lo tuma lugar Dialuna 18 di December 2023 for di 2or pa 4or 
di atardi, na Ad Patres Funeral Home & Crematorium despues nos 
defunto stima “Maria” lo sali pa Santana Central na Sabana Basora. 


Nos ta pidi disculpa si por a lubida den nos tristeza un of otro famia 
y persona. Nos ta lamenta cu nos no ta risibi bishita di condolencia 
na cas. Deseo di defunto ta pa bisti color nan alegre manera e semper 
tawata ta. 
Staff y personal di Ad Patres Funeral Home & Crematorium ta 
extende nos mas profundo condolencia na famia di e fayecida. 


Laga tur locual cu ta sperami, ta bunita. 
Laga tur locual cu mi ta encontra na 
caminda ta bunita 
Laga tur locual cu ta rondonami ta bunita. 
Laga tur locual cu mi ta laga atras keda bunita 
y laga esakinan termina den tur bunitesa 


A fayece inesperadamente nos 
Casa, tata, ruman y omo stima: 


Yam Bahadur Kami 
Mihor conoci como: 
“Babu” 
*21-02-1975 - †05-12-2023 


Na nomber di su: 
Mayornan: 
Pabi Bahadur Kami 
†Hum Bahadur Kami 


Casa: Ishma Kami-Werleman 


Yiunan: 
Amit Kami 
Ansita Kami 


Suegra y Suegro: 
Danilla y casa Juan Rincones 
Segundo Werleman 


Cuña: Merely y Eldreck Tromp 
Swa: Angelo Werleman 


Rumannan: 
Kamla Bahadur Kami na Nepal 
Didi Bahadur Kami na Nepal 
Mithu Bahadur Kami na Nepal 
Putali Bahadur Kami na Nepal 
Batti Bahadur Kami na Nepal 
Sagar Bahadur Kami na Nepal 


Tanta nan, Swa y Cuña nan, Primo y Prima nan y demas 
amigo(a) na Nepal. 


Staff y personal di Keke Department Store: Raja y 
Rosny 
Coleganan y amigo nan di trabou. 


Amigonan di Centro di Aliansa Nobo: 
Alexsander Mejia 
Valentino 


Amigo y amiga nan: 
Gopal y Kusum, Rg Alchi, Krishna Bond, Sunil Chandra, 
Chandram, Anup Mukesh, Thapa Sibu, Gujrat Rajesh S. 


Demas famia: 
Kami, Werleman, Rincones, Dirks, Geerman, Ras, Harms, 
Alvarez, de Leon, Dijkhof, Thiel, Zagaray, Maduro, 
Stamper, Orman, Giron, Tromp, Jansen, van der Biezen, 
Gianchandni, Bhodwani, Bachandali, SanTwani y Cumar. 
Ta invita demas famia, amiga y amigonan y conocirnan pa 
asisti na e acto di entiero cual lo tuma lugar Diasabra 16 
di December 2023, for di 9’or pa 11’or di mainta na Ad 
Patres Funeral Home. Acto di cremacion lo tuma lugar den 
seno familiar. 


Nos disculpa si den nos tristesa por a lubida un of otro 
familiar.Na lugar di flor, nos lo tin un box disponibel pa un 
bon causa. 


Nos ta lamenta cu nos no lo por ricibi bishita di 
condolencia na cas despues di ceremonia. 


Staff y personal di Ad Patres Funeral Home & 
Crematorium ta extende nos mas profundo condolencia na 
famia di e fayecido. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, Pa mi bolbe haña forsa”. 
Salmo: 23 


Cu imenso tristeza nos ta anuncia 
fayecimento di nos ser keri: 


Francisco Rudolfo 
van der Linden 
Carinosamente yama “Doy” 
12 di October 1934 – 14 di December 2023 


Su defunto casa: 
†Margo van der Linden – de Kort 


E Yuinan: Burtly van der Linden 
Rudolf “Rudy” y Mariela van der Linden 
Christine “Emely” van der Linden 


E Nietonan: Josephine van der Linden y Roel Francois 
Kimberly van der Linden 
Christopher van der Linden 
Emyl van der Linden 
Morris Croes 
Mendel Croes 
Saphira van der Linden 


E rumannan: 
†Luis “Chito” y Romana “Mani” van der Linden 
†Juan “Johnny” y †Ambrosia “Illa” van der Linden 
Donald “Nati” van der Linden 
Filomena “Mary” y †Juan “Juanito” van der Linden 
Elena “roosje” y †Rigoberto “Rigo” Angela 
Pedro “Esy” y Marlin van der Linden 
Anges “Neke” y †Thomas “Tom” Griffith 
Yolanda “Janja”van der Linden 
Patricia “Tita” y †Ruben “Benchi” de Lange 


E Cuna- y Suanan: 
†Seferina “Sefe Y †Mario “May” Ras y Famia 
†Gertruida “Ety y †Poliano “Poli” Geerman y Famia 
Rosa “Jojo” y †Akilino Koolman y Famia 
†Francisca “Chichi” y †Chrismiliano “Shonlan” 
Schwengle y Famia 
†Marcelina “Olga” y †Jacinto “Chinto” Diaz y Famia 
Margarita “Rita” y Dony Christiaans y Famia 
Michael “Chelito” de Kort y Yolanda de Cuba 
Marcia y Johny Koolman y Famia 
Mary Jane y Emiliano van der Linde y Famia 


Su ihanan, su subrino- y subrinanan 


E bisinanan: Foster 
Thijsen 
Werleman 
Van der Linden 
Fradl 
Wever 
Oduber 


Amigo di cas: Ronald y Helga Nijland 
Charly y Chyntia Huntley 
Glenda Limonier 
Margriet y Lati Wever 
Rudy Wever 


Danki na: E team di Trinity 


Demas famia: El Hage, Rodriguez, Croes, François, 
Angela, de Lange, Wever, Rios, Krozendijk, Paskel, 
Griffith, Winterdaal, Bislick, Pietersz, Arendsz, de Kort, 
van der Linden, Ras, Diaz, Christiaans, Koolman, van der 
Linde, Schwengle, Geerman, de Cuba, Lopez, Mendez, 
Werleman, Everon, Muñoz, Koenig, Peters, Limonier, 
Nijland, Huntley 


Acto di entiero lo tuma luga dialuna 18 di december 
2023 entrante 2 or di merdia na Misa Sagrado Curason 
na Savaneta, cual lo sigui pa Santana Catolico di 
Savaneta. Adres pa condolencia ta Savaneta 502; riba 
diabierna 15 di december y diasabra 16 di december 
2023 di 7 or pa 9 or di anochi. 


Na luga di flor nos lo aprecia un donacion na Comision 
Santana Savaneta, pa esaki nos lo tin un caha 
disponibel. 


Nos disculpa cu si den e momentonan di nos tristesa nos 
lo por a lubida un famia of conoci. 


Diasabra, 16 December 2023 
AWEMainta 
OBITUARIO 
29 


Na Bo, Señor, mi ta Eleva mi alma. 
A bai sosega den brasa di señor: 


Frans Antonio Croes 
10 Mei 1918 – 11 Dec 2023 


Vdo di Sra. Aura Croes 


Na nomber di: 
Su yiunan: 
Maybelline y Lito Arends 
Sandra Croes 
Dennis y Mildred Croes 
Bianca y Frank Hodgson 
Ricky y Marlon Croes 


Su Nietonan: 
Igor y Zuleyka Arends y yiunan 
Giaira Arends y yiunan 
Charisma Woiski 
Mallory Woiski y Frank v.d. Assem & yiu 
Jimmy y Sabien Woiski & yiunan 
Elton Arends y yiunan & Xianthe Jansen 
Shandeeh Arends y yiunan 
GD Arends y Michella Jansen & yiu 
Mildenny Croes y yiunan & Shannon Silberie 
Gian y Vanessa Hodgson & yiunan 
Tanisha y Ken Mata 
Ibian Hodgson y Danna Garcia 
Cedric y Sulienne Croes & yiunan 
Mendric Croes y Franchelle Wernet 


Su ayudantenan na cas: 
Mercedes, Louna, Leticia, Juana y Mely 


Ta extende un cordial invitacion na tur subrinonan 
y demas famia- y amigonan, pa asisti na e entiero, 
cu lo tuma lugar ariba diamars 19 di december na 
Aurora Funeral Home di 1 pa 4 or pm; response ta 
cuminsa 3:30 or pm. Despues pa Santana Catolico 
na Playa. 


Nos ta lamenta cu despues di despedida nos no 
por ricibi bishita di condolencia na cas. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Dominico C. Bernabela 
*04-08-1957 - †12-12-2023 


Acto di entiero lo wordo anuncia despues. 


D 
iahuebs den oranan di anochi, polis a wordo pidi na un restaurant situa 
na Bubali. Eynan a yega un cabayero hoben, cu un bachi preto bisti 
pero sin nada bisti bou dje. E homber tawata visiblemente intoxica. No ta 
conoci exactamente di kico. Pa su siguridad y di otronan a pidi pa trans- 
portwagen pa por hib’e warda di polis di na Shaba. Segun nos a compro- 
nde e homber lo a tawata den e restaurant desorienta y esaki a pone cu 
nan a avisa autoridad. 


Homber bou influencia y desorienta 


Diasabra, 16 December 2023 

Life is like a candle in the wind. 
Señor ta mi wardador, mi’n tin falta di nada 
Den cunucu di yerba berde, E ta ponemi sosega. 
E ta hibami na awa trankil, 
Pa mi bolbe haya forsa. 
Salmo: 23 


Cu hopi dolor na nos curason pero agradecido pa tur 
loke E la haci y significa pa nos, 
nos ta participa fayecimento di nos tata stima: 


Alberto Penja 
⁕6 feb 1931 - †14 dec 2023 
Miho conoci como PapaBeto, PaBetto, Bebe 
Condecora lid in de Orde van Oranje Nassau 
Ex-trahado di LAGO 
Fundador di SV. Volvox 


Na nomber di: 
Su casa: 
†Maria Margarita “Margo” Penja-Vrolijk 


Su yiunan: 
Marlin Krozendijk-Penja y †Ruben Krozendijk 
Robertino “Jojo” Penja y Esther Penja-Luydens 
Magaly Penja y Robert Haynes 
† Ivan Penja y Jacky Penja-Croes 
Irvin “Nani” Penja y Evelyn Penja-Bremo 


Su nieto- y nietanan: 
Yeniree Penja Y Norman Orman 
Reuben Krozendijk 
Nabila Penja y Yshandee Jack 
Jarnely Martinus y Xander Bogaerts 
Jeremy Penja 
Roseline Penja 
Tanhee Krozendijk 
Jirvin Penja y Li-Ann Croes 
Ragnield Penja y Daniel Alvarez 
Nizianne Penja y Josue Molina 


Su bisanieto- y 
Nyshandee, Yshanee y Dyshandee Jack 


bisanietanan: 
Nayree, Naylie y Nayira Orman 
Jozianne Molina 


Su rumannan: 
†Teolinda “Chola” Kock-Penja y famia 
†Juan Penja y famia 
†Maria “Tanti” Rojer-Penja y famia 
† Fransisco Penja y Cresencia Vallejof 


Su ruman di criansa: 
Jolanda Koolman 


Swa y cuña: 
Hypolita “Polita” Loefstop-Vrolijk y Ronnie Loefstop 
Felipe “Tego” Vrolijk y Clara-Ines Vrolijk=Giraldo 
Su ayudantenan: 
Amparo “Dulce” Barroso y rumannan Annie y Aurie 
Oliva Sanchez 
Gabriela 


Su bon bisiñanan: 
Milo, Leo y Filomena Werleman 
Henny y Chia Leo 


Su bon amigo: Nelson Orlando Oduber 


Tur su sobrino- y sobrinanan, primo- y primanan, ihanan, 
comer y compernan. 
miembronan di su team SV Volvox, militancia di su 
partido MEP, bisiñanan, amigo- y amiganan, conocirnan. 


Demas famia: 
Penja, Vrolijk, Albertsz, Krozendijk, Luydens, Croes, Bremo, 
Martinus, Haynes, Orman, Jack, Bogaerts, Alvarez, 
Molina, Kock, Rojer, Dabian, Loefstop, Giraldo, Gomez. 


Ta invita pa e acto di entiero cu lo tuma lugar diamars , 
19 December 2023 
Pa 9’or nos defunto stima lo ta reposa den misa 
Inmaculada Concepcion na Santa Cruz 
y despues pa Santana Catolico na Santa Cruz. 


Despues di entiero no ta ricibi bishita na cas. 


Nos disculpa si den nos tristesa nos por a lubida un of otro 
persona. 


El Tiempo 
Es demasiado para el que espera, 
extenso para el que sufre, 
corto para el que ríe y 
muy rápido para el que ama. 
– Anónimo 


Cu hopi tristeza pero conforme cu boluntad di 
Dios, nos ta anuncia cu a bai laga nos den braza 
di Señor: 


Mauricio van der Ree 
*18 di januari, 1939 – †14 di december, 2023 


Yiunan: 
Maurella van der Ree 
Mylene van der Meulen – van der Ree 


Yerno: 
Eric van der Meulen 


Nieto: 
Marcelo van der Ree Hernandez 


Rumannan y famia: 
† Jose Rafael van der Ree y famia 
† Ada Tarcila Arends – van der Ree y famia 
Mario van der Ree y famia 


Primo, amigo y conocirnan 


Ta invita pa e despedida di Mauricio cu lo tuma 
lugar diamars, dia 19 di december, na Aurora 
di 6:00pm di atardi pa 8:00pm di anochi. Acto 
de cremashon lo tuma lugar den seno familiar. 
Despues di cremashon no ta ricibi bishita di 
condolencia na cas. 


En vez di flor por hasi donación pa Fundación 
CasMarie; lo tin un box disponible na entrada di e 
sala na Aurora. 


A yega ora pa mi bay na mi cas eterno. 
Mi bida tabata carga cu amor. 
Y mi amor lo permanece eternamente. 


Cu inmenso dolor na nos curason 
nos ta anuncia fayecimento di: 
nos Casa,Tata, Welo, Bisawelo y ruman stima 


Herman Jozef Everon 
Cariñosamente yama Bubu of Bubuchi 
*07 April 1954 - † 10 December 2023 


Na nomber di su: 
Mayornan: 
†Belogracio y †Deonicia Everon-Gomes 


Casa stima: 
Yolanda Everon-Vasquez 


Yiunan stima: 
Xiomara Everon y Eduard Dirksz 
Herlando “Lando” Everon 
Josette Everon y Rhajin Donata 


Nieto(a)nan stima: 
Edymara Dirksz y Kevin Dewindt 
Edyshmira Dirksz y Kevin Acosta Herrera 
Jayduard y Jayliane Donata 


Bisanieta stima: 
Thiana Dewindt Dirksz 


Rumannan: 
†Greta Everon 
Maria “Chia” Croes-Everon y famia 
†Irma “Rina” Everon y famia 
Silvio “Chibo” y Isabel Everon-Manzueta y famia 
Marcia “Ely” † Rosendo Angela-Everon y famia 
Eveline “Eva” y Raphael Vasquez-Everon y famia 
Mario “Ronnie” y Miriam Everon-Werleman y famia 


Manera ruman: 
Mario Vrolijk y famia 


Swa y cuñanan: 
Rosa y Hubert Leest-Vasquez y famia 
Raphael y Eveline “Eva” Vasquez-Everon y famia 
Alejandro y Diana Vasquez-Dania y famia 
†Johana y Jeffrey Salmon-Vasquez y famia 
Tito y Shirley Vasquez-Florez y famia 
Glenda y Mario Bislip-Vasquez y famia 
Ludwina Vasquez y famia 
Joselito y Gwendeline Vasquez-Tromp y famia 
Omayra Vasquez y Erwin Loopstok y famia 


Subrino (a) nan y sobre subrino (a) nan (na Aruba, Curaçao 
y Hulanda) 


Primanan serca: 
Gina y Jenny Diaz 


Omo y Tantanan serca: 
Ronnie y Clarita van der Biest 
Shirley van der Biest 
Elly van der Biest 


Ihanan, Tanta y Omonan, Primo (a) nan y acto primo (a) 
nan, Comer y Compernan 


Amigo y amiga di cas: Belinda y Piet Hassel y demas 
amistades nan 


Ex - coleganan di Dienst Domeinbeer (DIP), Amistadesnan di 
SV Estrella cu ela forma parti y equiponan di volley. 


Famianan: Everon, Gomes, Vasquez, Dirksz, Donata, Dewindt, 
Croes, Manzueta, Angela, Werleman, Vrolijk, Baarh, Diaz, 
Rodriguez, van der Biest, Morel, Kock 


Oportunidad pa condolencia: Aurora Funeral Home, dialuna 
18 december 2023 di 7:00pm pa 9:00pm 


Invitacion pa acto di entiero cu lo tuma lugar; diamars 
19 december 2023 na Aurora Funeral Home di 9:00am pa 
11:00am y despues lo sali pa Santana Catholico De Vries na 
Santa Cruz. 


Na lugar di flor of krans un donacion pa “Lever Stichting 
Aruba” lo ta altamente aprecia. 


Lo tin un box disponibel pe bunita gesto aki. 
Nos disculpa si nos por a lubida algun hende den nos tristeza. 


Nos ta lamenta cu despues di entiero nos no por ricibi bishita 
di condolencia na cas. 
Danki pa compaña nos y cu nos ser keri drumi dushi den 
brasa di Señor. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Maria T. Franken 
*09-02-1955 - †14-12-2023 


Acto di entiero lo wordo anuncia despues. 


Diasabra, 16 December 2023 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Arizona Severin 
*22-05-1975 - †08-12-2023 


Na nomber di su: 
Yiunan: Alina Severin 


Tata: Andre Severin 
Mama: Creane Brice 


Rumannan: Billy, Alice, Benita Severin 


Sobrino(a)nan: Andre, Lutér, Jallal, Billal 


Sobre sobrinonan: Tasha, Bianca, Bushrah 


Omonan: Lesoir, Blanc, Jean Mari 


Tantanan: Mercia, Lourde, Sylvia 


Swa y cuñanan: Basel y Sylvester 


Primo y primanan, amigo y amiganan: 
Guito, Minouche, Lifeta, Elsy, Jean Ricot, 
Dedette, Liline, Lovely, Ecira, Jean Etiene, 
Joane 


Demas famia: Brice, Merveille, Pallant, Vernuis 


Despensa nos si den nos tristeza nos por a 
lubida un of otro persona 


Ta invita pa e acto di entiero cu lo tuma 
lugar diasabra 16 di december 2023 na 
Aurora Funeral Home di 9 am pa 11am, 
despues lo sali pa Santana catolico na 
Noord. 


Señor ta mi wardador, mi’n tin falta di nada. Den cunucu 
di yerba berdee ta pone mi sosega. E ta hiba mi na awa 
trankil, pa mi bolbe haña forza” 
-Salmo:23 


Cu dolor na nos curason pero agradecido pa tur locual 
el a nifica pa nos, famia Guda-Croes tin e tristo deber di 
anuncia fayecimento di 
Mayrin Croes Guda 
Aruba, Juli 6, 1961 – Rotterdam, December 8 , 2023 


Na nomber di su 
Esposo: Ralph Guda 
Yiunan: Ayoni & Wesley 
Kaylen & Keigo 
Rumannan: Robertico & Suzette Croes-Beaujon 
Rogelio & Rofina Croes-Flemming 
Rudy & Odalys Croes-Dominguez 
Vicentico Croes 
Humphrey & Marisol Croes-Marchena 


Swa y cuñanan: Margo Guda & Alvin Nicatia, Robby & 
Simona Guda-Ramirez, Helen Guda, Joyce & Mathias Bartels- 
Daal Guda 


Subrino, subrina, nan yiunan y famia: Deaxo, Kyle, Roggeli, 
Giannio, Urvin & Mary-Ann, Rudy Alin & Daisy, Ghislaine, 
Giorgio & Amanda, Melanie, Gabriella & Koen, Kalina, 
Isabella, Charlie, Carmen, Nicole, Conrad, Sudi, Stefan, 
Christiaan 


Manera subrino/a: Ashley, Devon, Keanan, Maraisa, 
Haischel, Edann, Jayen, Daniela, Jake, Michel, Marilyn, 
Thaliza, Thiani, Esmarina 


Omo y tantanan: Tai Fung Lee, Tai Hein Bernardo & Anna 
Lee-Werleman, Yvonne & Haime Dabian-Lee, Tai Kong 
Hypert & Salome Lee-Webb, Sra. Viuda Olga-Lee Hernandez, 
Tai Foo Ramon & Maria Lee-Croes, Sra. Vuida Rubia 
Werleman-de Palm 


Primo, prima, nan yiunan y famia: Lilian & Nelson Kelly, Orelio 
& Judith Lee, Zoraida & Martin Godoy, Yadiro Lee, Rosanna 
& Guiseppe Yarzagaray, Andy & Margriet Lee, Roderick & 
Yvonne Lee, Thayanne Lee, Sue-Ann & Carlos Ras, Fitzgerald 
& Yahaira Croes, Haimito y Jane Dabian, Sharuska & Emile 
den Dunnen, Shulaika Lee, John & Stella Flemming, Ricky 
& Gina Croes, Gershwin Lee, Tai Foo B. Lee, Atan Jr. & 
Marushka Lee, Emilio & Alva Geerman, Etleen Lee, Shailiny 
& Victor Tromp, Tai Foo C. Lee, Lucrecia Croes, Francisca 
Croes, Cornelia & Rosendo v/d Linde, Ignacio Croes, 
Elizabeth Bikker, Rolando y Elizabeth Croes, Yolanda Croes, 
Julieta Croes, Leoncita Croes, Editha Croes, Roberto Croes, 
Gabriel y Greta Tromp, Estanislau Ramon y Marianita Bislik, 
Seferino Rosario & Florentina Bislik, Bernadina & John Gilhuys, 
Amablo & dr. June Geerman, Shirley Geerman, Jacqueline 
Geerman, Elaine Geerman & Roy Quandus, Kenneth & 
Glenda Geerman, Judella & Giovanni Dijkhoff, Patricia de 
Palm 


Bon amigonan: Analida Gomez Nuñez, Jane y Haimito 
Dabian-Laclé, Sharon & Rudolf Arends-Bareño, Tita Iglesias, 
Francy Helmeyer, Jane & David Smith, Marianne & Gerry 
Moes, Emile & Suzanne de Cuba, Mike & Tania Franco, 
Karin & Freddy ten Holt, Juni Gabriela, Louis Bezems, Ronella 
Croes, Leticia van Seumeren 


Coleganan: Cas Bon Group & Subsidiarios, Malmok Property 
Development & Gold Coast Aruba, Aruba Coastline 
Development & O Condominium, Platinum Properties 


Demas famia Croes, Guda, Lee, Geerman, Lopez, Bislik, 
Beaujon, Flemming, Dominguez, Marchena, Werleman, 
Dabian, Webb, Hernandez 
Team y voluntarionan di Caribbean Stemcell Donors 
Nos disculpa si den nos momento di tristesa nos por a lubida 
algun ser keri 


Acto di despedida: Diasabra, 16 December, 2023 na Misa 
Pro-Cathedral San Francisco di Asis 
Condolencia: 11:00am - 2:00pm 
Despedida: 2:00pm – 2:30pm 
Respons: 2:30pm – 3:00pm 


Acto di cremacion lo sigui den seno familiar. 


Nos ta gradici y aprecia e convivencia, sosten y e apoyo 
ricibi, pero nos ta lamenta cu nos no lo ricibi bishita di 
condolencia na cas. 
Na lugar di flor, ta gradici di antemeno pa hasi un donacion 
pa Koningin Wilhemina Kankerfonds. Lo tin un box disponibel 
den misa. 


“Mi a pensa cu mi lo haya su falta, pero mi a 
tende un angel bisami: 
E ta bay ta cu bo tur dia. E solo, e luna, y e 
biento lo ta presente pa recordabo e amor 
cu e la duna, y e paz cu finalmente e la 
haya”. 


Cu profundo tristeza, pero conforme cu Dios 
su boluntad, nos ta 
anuncia fayecimento di nos ser stima: 


Cesarito F. Tromp 
Mihor conoci como: ”Cesar” 
*14-04-1953 – †12-12-2023 


Acto di entiero lo wordo anuncia despues. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Gloria Martinez Duran 
“Mama Gloria” 
*06-01-1970 - †11-12-2023 


Na nomber di su: 
Esposo: 
Rogelio Lopez Murillo 


Mama: 
Esther Carolina Duran Arboleda 


Tata : 
†Juan bautista Martinez Giraldo 


Yiu: 
Monica Lopez e/v Dirksz 


Yerno: 
Edward Dirksz 


Nietonan: 
Aaron Dirksz 
Dyron Dirksz 


Rumannan: 
Maria Emperatriz Martinez Duran. 
Jhoun Jairo Martinez Duran. 
Francisco Javier Martinez Duran. 
Maria Del Carmen Martinez Duran. 
Juan Antonio Martinez Duran. 
Jaiber De Jesus Martinez Duran. 
Sobrino/a nan: 
Melissa Helder 
Johana Carolina Herrera 
Blanca del Carmen Portillo 
Mathew Victor Portillo 
Youmart martinez Duran 
Daniela Martínez Quintero 


Con suegro: 
Johannes Dirksz 


Con suegra: 
Eulalia Dirksz-werleman 


Henter Famia di wendys 
Famianan na Colombia, Aruba, 
Hulanda,Merca 


Amigonan y demás famia 


Ta invita pa acto di entiero cu lo tuma lugar 
Diasabra 16 di december 2023 di 9or pa 11or 
di mainta na Misa Inmaculada Concepcion 
na Santa Cruz y despues lo Sali bai pa 
santana central na Sabana Basora. 


